amanoisuno/poetBack huggingface dataset:
四言詩 孫思邈 
取金之精，合石之液。列為夫婦，結為魂魄。一體混沌，煙未及黔，焰不假碧。如畜扶桑，若藏霹靂。姹女氣索，宛其死矣，適然從革。惡黜善遷，情回性易。紫色內達，霧散五內，川流百脈。骨變金植，顏駐玉澤。陽德乃敷，
留詩 葉法善 
昔在禹餘天，還依太上家。忝以掌仙錄，去來乘煙霞。暫下宛利城，渺然思金華。自此非久住，雲上登香車。適向人間世，時複濟蒼生。度人初行滿，輔國亦功成。但念清微樂，誰忻下界榮。門人好住此，翛然雲上征。退仙時此地，去俗久為榮。今日登雲天，歸真遊上清。泥丸空示世，騰舉不為名。為報學仙者，知餘朝玉京。
題登真洞 張果 
修成金骨煉歸真，洞鎖遺蹤不計春。野草謾隨青嶺秀，自是神仙多變異，肯教蹤跡掩紅塵。
負薪行 許宣平 
負薪朝出賣，沽酒日西歸。路人莫問歸何處，
庵壁題詩 許宣平 
隱居三十載，石室南山巔。靜夜玩明月，清朝飲碧泉。樵人歌壟上，穀鳥戲岩前。樂矣不知老，都忘甲子年。
見李白詩又吟 許宣平 
一池荷葉衣無盡，兩畝黃精食有餘。又被人來尋討著，移庵不免更深居。
題壁 成真人 
蜀路南行，燕師北至。本擬白日升天，且看黑龍飲渭。
對趙潁歌 朱子真 
人間幾日變桑田，誰識神仙洞裏天。短促共知有□異，且須歡醉在生前。
兜玄國懷歸詩 申歡 
風軟景和煦，異香馥林塘。登高一長望，信美非吾鄉。
題壁 李遐周 
燕市人皆去，函關馬不歸。若逢山下鬼，環上系羅衣。
遺簡詩 趙惠宗 
生我於虛，置我於無。至精為神，元氣為軀。散陽為明，吾駕時馬，日月為衛。洞耀九霄，上謁天帝。明明我眾，
遇蓮葉二客詩 欒清 
得飲攄公酒，複登攄公舟。便得神體清，超遙曠無憂。
附：蓮葉二客詩 不詳 
行時雲作伴，坐即酒為侶。腹以元化充，衣將雲霞補。紂虐與堯仁，可惜皆朽腐。楫棹無所假，超然信萍查。朝浮旭日輝，夕蔭清月華。營營功業人，朽骨成泥沙。
言志 韓湘 
青山雲水窟，此地是吾家。後夜流瓊液，淩晨咀絳霞。琴彈碧玉調，爐煉白朱砂。寶鼎存金虎，元田養白鴉。一瓢藏世界，三尺斬妖邪。解造逡巡酒，能開頃刻花。有人能學我，同去看仙葩。
答從叔愈 韓湘 
舉世都為名利醉，伊予獨向道中醒。他時定是飛升去，衝破秋空一點青。
題院詩 侯道華 
帖裏大還丹，多年色不移。前宵盜吃卻，今日碧空飛。慚愧深珍重，珍重鄧天師。他年煉得藥，留著與內芝。吾師知此術，速煉莫為遲。三清專相待，大羅的有期。
贈樊夫人詩 裴航 
向為胡越猶懷想，況遇天仙隔錦屏。儻若玉京朝會去，願隨鸞鶴入青冥。
附：樊夫人答裴航 樊夫人 
一飲瓊漿百感生，玄霜搗盡見雲英。藍橋便是神仙窟，何必崎嶇上玉清。
題長安酒肆壁三絕句 鐘離權 
坐臥常攜酒一壺，不教雙眼識皇都。乾坤許大無名姓，疏散人中一丈夫。得道高僧不易逢，幾時歸去願相從。自言住處連滄海，別是蓬萊第一峰。莫厭追歡笑語頻，尋思離亂好傷神。閑來屈指從頭數，得見清平有幾人。
贈呂洞賓 鐘離權 
知君幸有英靈骨，所以教君心恍惚。含元殿上水晶宮，五行匹配自刀圭，執取龜蛇顛倒訣。三屍神，須打徹，九九道至成真日，三界四府朝元節。氣翱翔兮神烜赫，道心不退故傳君，立誓約言親灑血。逢人兮莫亂說，執手相別意如何，今日為君重作歌。說盡千般玄妙理，